#

## PRAVILA NAGRADNE IGRE

## „U MERCATORU I KONZUMU KUPUJ, U NOVOM KADJARU KUĆI OTPUTUJ“

# Član 1: ORGANIZATOR

Nagradnu igru organizuje: KONZUM d.o.o. Sarajevo, Rajlovačka b.b., 71000 Sarajevo

Identifikacioni broj: 4200918600004

PDV broj: 200918600004

Registarski broj: 1 - 24542 Kantonalni sud Sarajevo

# Član 2: SVRHA, TRAJANJE NAGRADNE IGRE I MJESTO PROMOCIJE

Nagradna igra provodi se u svrhu dodatne promocije kupovine u prodavnicama organizatora kompanije Konzum d.o.o i suorganizatora kompanije Mercator BH d.o.o. Nagradna igra počinje **28.03.2022. godine i traje do 22.05.2022. godine**. Mjesto promocije su sve prodavnice Konzuma i Mercatora na području FBiH, u kojima će se za vrijeme trajanja nagradne igre nalaziti promotivni materijali s informacijama o načinu učešća u nagradnoj igri.

**Član 3: NAZIV NAGRADNE IGRE**

## Nagradna igra organizuje se pod nazivom: „U MERCATORU I KONZUMU KUPUJ, U NOVOM KADJARU KUĆI OTPUTUJ“

#### Član 4: FOND NAGRADA

Fond nagrada sastoji se od:



Vrijednost nagradnog fonda: 65.984KM (šezdesetpethiljadadevetstotinaosamdesetčetiri KM).

**ČLAN 5: PRAVO UČESTVOVANJA**

Pravo učestvovanja u nagradnoj igri imaju sva fizička lica s prebivalištem u BiH koja obave kupovinu u bilo kojoj prodavnici Konzuma ili Mercatora na području FBiH, osim zaposlenika kompanija Konzum i Mercator te članova njihovih užih porodica koji sa njima žive u zajedničkom domaćinstvu (roditelji, supružnik, djeca).

# Član 6: KAKO UČESTVOVATI U NAGRADNOJ IGRI

Kupovinom u Konzum ili Mercator prodavnicama u periodu od 28.03. do 22.05.2022.godine osobe stiću pravo učešća u nagradnoj igri ukoliko na računu imaju najmanje jedan proizvod partnera projekta a vriiednost računa iznosi 10KM ili više. Za učešće je potrebno poslati sigurnosni kod sa dna fiskalnog računa i svoje lične podatke (ime, prezime i grad stanovanja) putem SMS poruke na **broj 091 212 414** i obavezno sačuvati račun kao dokaz o obavljenoj kupovini. Broj je isti za sve mobilne mreže u BiH, a tarifna kategorija iznosi 0,20 KM po poruci (PDV nije uračunat u cijenu). Cijene SMS poruka neće se mijenjati u toku nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri ili ako šalju pogrešnu poruku, dobiti će poruku da je njihova poruka nevažeća i tražiti će se da je pošalju ponovo. Sve pristigle SMS poruke učestvuju u nagradnoj igri do njenog završetka.

Sve dodatne informacije učesnici mogu potražiti putem korisničke podrške 066 020 020 (Viber).

Dobitnici nagradne igre će se izvlačiti uz pomoć kompjuterskog softvera koji prikuplja informacije koje se šalju putem SMS poruke i nasumično odrediti dobitnike. Organizator ne snosi odgovornost za bilo kakve probleme nastale tokom promotivnog perioda, a koji se odnose na tekstualne poruke i mobilne mreže sa kojih se poruke šalju te probleme koji su tako nastali, a nemaju veze sa voljom Organizatora.

SMS poruke se šalju **od 28.03.2022. od 00:01 do 22.05.2022. do 23:59** h. Neće se uzeti u obzir vrijeme kad je poruka poslata, već vrijeme kada je primljena.

Ne postoje ograničenja za učestvovanje u nagradnoj igri. Jedan učesnik može poslati neograničen broj poruka za neograničen broj kupovina po principu jedna kupovina = jedna poruka. Potvrde o kupovini (račune) treba sačuvati kao dokaz o kupovini. Nakon izvlačenja, od dobitnika nagrade će se tražiti da predoči Organizatoru potvrdu o kupovini na uvid da bi se potvrdilo da je kupovina obavljena u Konzum ili Mercator prodavnici, da su ispunjeni uslovi za učestvovanje i da je kupovina obavljena tokom trajanja nagradne igre u periodu **od 28.03.2022. do 22.05.2022. godine.**

**Član 7: IZVLAČENJE DOBITNIKA NAGRADA**

Nagrade će se izvlačiti parcijalno po vrijednosnoj ljestvici od najniže do najviše vrijednosti u 8 odvojenih valova koji će se realizovati svake srijede u toku trajanja nagradne igre, prema sljedećem rasporedu:

06.04.– izvlačenje dobitnika 7x poklon vaučer 100KM za kupovinu u Konzumu ili Mercatoru

13.04.– izvlačenje dobitnika 7x poklon vaučer 200KM za kupovinu u Konzumu ili Mercatoru

20.04.– izvlačenje dobitnika 7x poklon vaučer 300KM za kupovinu u Konzumu ili Mercatoru

27.04.– izvlačenje dobitnika 4x mobitel Samsung A52S A528 6+128 GB

04.05.– izvlačenje dobitnika 4x električni romobil Xiaomi M365

11.05.– izvlačenje dobitnika 4x laptop HP 250 G7 197S3EA

18.05.– izvlačenje dobitnika 4x LED TV Sony KD49X7055BAEP

25.05.– izvlačenje dobitnika 1x automobil Renault Kadjar Limited TCe 140

Svi učesnici koji su poslali SMS poruku, a nisu izvučeni u nekom od valova, ostaju dijelom nagradne igre sve do završetka.

U roku od 2 radna dana od dana izvlačenja svakog vala, ovlaštena osoba Organizatora će pregledati ispravnost broja računa. Izvlačenje će biti automatsko, putem kompjuterskog programa posebno dizajniranog za tu svrhu. Računar će u svakom valu izvući 3 rezervna dobitnika i u slučaju da dobitnik ne ispunjava kriterije da preuzme nagradu, Organizator će se obratiti rezervnim dobitnicima.

Izvlačenje prvih 7 valova će biti organizovano u prostorijama upravne zgrade Konzuma, Rajlovačka bb u Sarajevu u prisustvu tročlane komisije. Izvlačenje posljednjeg vala kada će biti izvučen dobitnik glavne nagrade automobila Renault Kadjar obaviti će se u Hipermarketu Mercator Ložionička u Sarajevu na adresi Ložionička 16.

Izvlačenja dobitnika svih valova uključujući i izvlačenje glavnih nagrada održat će se u 12h.

Svi zainteresovani kupci, uz poštivanje aktuelnih epidemioloških mjera, imaju pravo prisustvovati izvlačenju dobitnika glavne nagrada.

Dobitnici će biti kontaktirani na broj telefona sa kojeg je poruka poslata. Korisnik broja ne mora biti i vlasnik telefona. Nagrada će biti dodijeljena korisniku broja.

U roku od 7 dana od dana izvlačenja učesnici nagradne igre će biti obaviješteni o dobijanju nagrade. Dobitnici nagrade su dužni da obezbijede Organizatoru uvid u originalni račun, kao dokaz o kupovini lično, faksom, e-mailom ili Viberom u naredna 24 sata od dana nakon što je dobitnik obaviješten.

Jedna osoba može poslati neograničen broj SMS poruka, ali osoba može dobiti samo jednu nagradu bez obzira na to koliko tekstualnih poruka je poslano.

**Član 8: Kako preuzeti nagrade**

Nagrade se preuzimaju uz predočenje ličnih dokumenata te fiskalnog računa čiji je brojistovjetan broju poslanom putem SMS poruke.

U dogovoru s Organizatorom dobitnik može preuzeti nagradu u periodu od 7 dana od trenutka kada bude obaviješten o osvajanju nagrade, te nakon isteka ovog roka gubi pravo na nagradu.

Ukoliko je dobitnik maloljetnik nagrada će biti uručena roditelju/staratelju s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja.

Prilikom preuzimanja nagrade dobitnik je obavezan potpisati izjavu o preuzimanju nagrade. Potpisivanjem izjave ili pak istekom roka za preuzimanje nagrade, prestaju sve obaveze i odgovornosti Organizatora prema dobitniku.

**Član 9: POVJERLJIVOST**

8.1. Organizator će preduzeti sve potrebne mjere predostrožnosti da osigura zaštitu ličnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom. Organizator preuzima odgovornost o zaštiti povjerljivosti ličnih podataka Učesnika za vrijeme trajanja ove promocije u skladu sa Zakonom o zaštiti ličnih podataka. Učesnici imaju slijedeća prava, u skladu sa Zakonom o zaštiti ličnih podataka: pravo da budu informisani, pravo pristupa podacima i pravo na osporavanje različitih radnji.

8.2. Učestvovanjem u ovoj nagradnoj igri, Učesnici će se izričito i jasno složiti da njihovi lični podaci dostavljeni Organizatoru budu uneseni u Organizatorovu bazu podataka, u svrhu učestvovanja u ovoj nagradnoj igri i procesu izvlačenja dobitnika.

8.3. Učestvovanjem u ovoj nagradnoj igri, Učesnici daju saglasnost Organizatoru da broj telefona sa kojeg je poslana SMS poruka ostane spašen u bazi podataka Organizatora koji će se koristiti isključivo i samo u svrhu besplatnog slanja svojih promotivnih materijala. Organizator je dužan da na zahtjev korisnika izbriše broj iz baze bez dodatnih troškova SMS-a.

**Član 10: UČESNICI U NAGRADNOJ IGRI**

Učesnici u ovoj nagradnoj igri ne mogu zahtijevati nagrade u većim količinama ili drugačije nagrade od onih koje su navedene u ovim Pravilima od strane Organizatora. Nagrade se ne mogu zamijeniti za gotovinu. Učestvovanjem u ovoj nagradnoj igri učesnici prihvataju ova Pravila.

**Član 11: PUBLICITET**

Učestvovanjem u ovoj nagradnoj igri učesnici su saglasni da se, ako postanu dobitnici neke od nagrada, njihovo ime, adresa i slika mogu od strane Organizatora objaviti i koristiti bez naknade u printanom, slikovnom, audio i video materijalu.

**Član 12: OBJAVA PRAVILA NAGRADNE IGRE I IMENA DOBITNIKA NAGRADA**

# Pravila nagradne igre će biti objavljena u dnevnim novinama Dnevni avaz po dobivanju saglasnosti od strane Ministarstva finansija/financija FBiH, kao i na web stranicama [www.konzum.co.ba](http://www.konzum.co.ba) i www.mercator.ba

Imena dobitnika nagrada biti će objavljena najkasnije 7 dana od dana izvlačenja svakog od 8 valova na web stranicama [www.konzum.co.ba](http://www.konzum.co.ba) i www.mercator.ba

#### Član 13: POREZI

Prema članu 23., stav 2, Zakona o porezu na dohodak FBiH, porez po osnovu dohotka od nagradnih igara snosi dobitnik nagrade. Porez se plaća za nagrade čija je tržišna vrijednost veća od 1.000,00 KM, a poreska stopa je 10% od vrijednosti nagrade.

Prilikom preuzimanja nagrada u slučaju da vrijednost nagrade podliježe obavezi plaćanja poreza, dobitnik je dužan dostaviti Organizatoru potvrdu o plaćenom porezu što je preduslov za dobivanje nagada.

#### Član 14: U SLUČAJU SPORA

Svi eventualni sporovi između Organizatora i učesnika u nagradnoj igri će se rješavati sporazumno, a u slučaju da se nastali spor ne može riješiti na ovaj način biti će nadležan Općinski sud u Sarajevu.

#### Član 15: MOGUĆNOST PREKIDA NAGRADNE IGRE

Nagradna igra se može prekinuti jedino u slučaju više sile, ili u slučaju koji ne zavisi od volje Organizatora, a opoziv nagradne igre se objavljuje u istim dnevnim novinama u kojima je nagradna igra objavljena.

Pravila nagradne igre odobrena su rješenjem Federalnog ministarstva finansija broj: UP-05-12-1-386/22 od 09.03.2022. godine